stanford-oval/wikipedia huggingface dataset:
รายชื่อตอนในวันพีซ (อนิเมะ)
เพลงประกอบ > เพลงประกอบตอนพิเศษ

| ปี | ชื่อเพลง | ขับร้องโดย | ตอนที่ |
| --- | --- | --- | --- |
| 2546, 2548 | "Family" | กลุ่มโจรสลัดหมวกฟาง | 128, ตอนพิเศษ 2-4 |
| 2551 | "A Thousand Dreamers" | กลุ่มโจรสลัดหมวกฟาง | โอวีเอ 2 |
| 2555 | "We Are! (AAA Version)" | AAA | ตอนพิเศษ 5 |
| 2555 | "We Are! (Kota Shinzato Version)" | โคตะ ชินซาโตะ | ตอนพิเศษ 6 |
| 2556 | "Horizon Knot" | Triplane | ตอนพิเศษ 7 |
| 2556 | "Memories" | Moumoon | ตอนพิเศษ 7 |
| 2557 | "Next Stage" | AAA | ตอนพิเศษ 8 |
| 2558 | "Liberator" | Goodbye Holiday | ตอนพิเศษ 9 |
| 2558 | "Black Make Up" | นะมิเอะ อะมุโระ | ตอนพิเศษ 10 |
| 2559 | "Destiny" | มากิ โอสุกิ | ตอนพิเศษ 11 |
เพลงประกอบ > เพลงประกอบภาพยนตร์

| ปี | ลำดับ | ชื่อเพลง | ขับร้องโดย |
| --- | --- | --- | --- |
| 2543 | 1 | "We Are!" (เพลงเปิด) | ฮิโรชิ คิทาดานิ |
| 2543 | 1 | "Memories" (เพลงปิด) | มากิ โอสุกิ |
| 2544 | 2 | "Believe" | Folder5 |
| 2545 | 3 | "Mabushikute" | Dasein |
| 2546 | 4 | "Sailing Day" | Bump of Chicken |
| 2547 | 5 | "Ano Basho e" | Harebare |
| 2548 | 6 | "Yume Miru Koro wo Sugitemo" | อิชิดัน |
| 2549 | 7 | "Sayaendou" | News |
| 2550 | 8 | "Compass" | ไอ คาวาชิม่า |
| 2551 | 9 | "Matane" | Dreams Come True |
| 2552 | 10 | "Fanfare" | Mr.Children |
| 2554 | 11 | "Break into the Light" | Tokyo Ska Paradise Orchestra |
| 2555 | 12 | "Zeal" (เพลงเปิด) | นากาตะ ยาสุทากะ |
| 2555 | 12 | "Bad Reputation" (เพลงปิด) | แอวริล ลาวีน |
| 2555 | 12 | "How You Remind Me" (เพลงปิด) | แอวริล ลาวีน |
| 2559 | 13 | "Ikari Wo Kureyo" | Glim Spanky |
| 2562 | 14 | "GONG" | WANIMA |
| 2565 | 15 | "New Genesis" | Ado |
โรงเรียนสามเสนวิทยาลัย

| โรงเรียนสามเสนวิทยาลัย |
| --- | --- |
Samsenwittayalai School

ที่ตั้ง

132/11 ถนนพระรามที่ 6 แขวงพญาไท เขตพญาไท กรุงเทพมหานคร 10400
ข้อมูล
ประเภท: มัธยมศึกษาขนาดใหญ่พิเศษ
คติพจน์: สทฺธา สาธุ ปติฏฺฐิตา (ศรัทธาตั้งมั่นแล้ว ยังประโยชน์ให้สำเร็จ)
สถาปนา: 15 เมษายน พ.ศ. 2498 (69 ปี 329 วัน)
เขตการศึกษา: สำนักงานเขตพื้นที่การศึกษามัธยมศึกษาเขต 1
ผู้อำนวยการสถานศึกษา: ประจวบ อินทรโชติ
สี:    สีชมพู - เขียว
คำขวัญ: ลูกสามเสนมีเกียรติ มีศักดิ์ศรี มีน้ำใจ
เพลง: เพลงมาร์ชสามเสนวิทยาลัย
ต้นไม้ประจำโรงเรียน: ต้นนนทรีและบัวสาย
เว็บไซต์: http://www.samsenwit.ac.th
ธงชาติบริเวณอาคาร 2
โรงเรียนสามเสนวิทยาลัย (ย่อ: ส.ส., SS) เป็นโรงเรียนมัธยมศึกษาขนาดใหญ่พิเศษประเภทสหศึกษา สังกัดสำนักงานเขตพื้นที่การศึกษามัธยมศึกษา เขต 1 สำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ ตั้งอยู่บนถนนพระรามที่ 6 แขวงพญาไท เขตพญาไท กรุงเทพมหานคร มีเนื้อที่จำนวน 22 ไร่ 1 งาน 44 ตารางวา
ทำเนียบผู้บริหารโรงเรียนสามเสนวิทยาลัย

| ลำดับ | วาระการดำรงตำแหน่ง | รายนามผู้บริหาร | หมายเหตุ |
| --- | --- | --- | --- |
| 1. | พ.ศ. 2494 - 2495 | นายดัด จันทนะโพธิ์ | ครูใหญ่โรงเรียนรางน้ำ |
| 2. | พ.ศ. 2495 - 2497 | นายพงษ์ แสงทอง | ครูใหญ่โรงเรียนศรีอยุธยา |
| 3. | พ.ศ. 2497 - 2503 | นายทิม  ผลภาค |  |
| 4. | พ.ศ. 2503 - 2507 | นายจำเนียร  บุญกูล |  |
| 5. | พ.ศ. 2507 - 2509 | นายมนตรี  ชุติเนตร |  |
| 6. | พ.ศ. 2509 - 2519 | คุณหญิงสุชาดา ถิระวัฒน์ |  |
| 7. | พ.ศ. 2519 - 2521 | ว่าที่ร้อยตรี ดร.จรัญ  โสตถิพันธุ์ |  |
| 8. | พ.ศ. 2521 - 2523 | นางลออศรี ชุมวรชาต |  |
| 9. | พ.ศ. 2523 - 2532 | นายเจือ  หมายเจริญ |  |
| 10. | พ.ศ. 2532 - 2539 | นายเสรี  ลาชโรจน์ |  |
| 11. | พ.ศ. 2539 - 2542 | นางอุไรวรรณ สุพรรณ |  |
| 12. | พ.ศ. 2542 - 2544 | นายอำนาจ  ศรีชัย |  |
| 13. | พ.ศ. 2544 - 2546 | นางสาวจงกล  ทรัพย์สมบูรณ์ |  |
| 14. | พ.ศ. 2546 - 2551 | นายวิศรุต  สนธิชัย |  |
| 15. | พ.ศ. 2551 - 2553 | นางรัตนา  เชาว์ปรีชา |  |
| 16. | พ.ศ. 2553 - 2557 | นางฎาทกาญจน์ อุสตัส |  |
| 17. | พ.ศ. 2557 - 2558 | นายสุพจน์ อภิศักดิ์มนตรี |  |
| 18. | พ.ศ. 2558 - 2559 | นายพิชยนันท์ สารพานิช |  |
| 19. | พ.ศ. 2559 - 2560 | นายวิโรฒ สำรวล |  |
| 20. | พ.ศ. 2561 - 2563 | ดร. สหชัย สาสวน |  |
| 21. | พ.ศ. 2563 - 2565 | ดร.บุณยพงศ์ โพธิวัฒน์ธนัต |  |
| 22. | พ.ศ. 2565 - 2568 | นายประจวบ อินทรโชติ |  |
| 23. | พ.ศ. 2568 - ปัจจุบัน | นายฉัตรชัย สัมฤทธิ์สุภผล |  |
หลักสูตรที่เปิดการเรียนการสอน > ระดับชั้นมัธยมศึกษาตอนต้น

ห้องเรียนพิเศษวิทยาศาสตร์ หรือ ESC (ห้อง 1)
ห้องเรียนพิเศษวิทยาศาสตร์และคณิตศาสตร์ หรือ MSEP (ห้อง 2)
ห้องเรียนหลักสูตรทั่วไป (ห้อง 3-6)
ห้องเรียน EIS หรือ English for Intergrated Study (ห้อง 7-8)
ห้องเรียน EP หรือ English Program (ห้อง 9-12)
หลักสูตรที่เปิดการเรียนการสอน > ระดับชั้นมัธยมศึกษาตอนปลาย

ห้องเรียนเน้นวิทยาศาสตร์ (ห้อง1-4)
ห้องเรียนพิเศษวิทยาศาสตร์ คณิต เทคโนโลยีและสิ่งแวดล้อม หรือ ESMTE (ห้อง 5)
ห้องเรียนพิเศษคณิตศาสตร์เพิ่มเติมคอมพิวเตอร์ หรือ IMP (ห้อง 6)
ห้องเรียนพิเศษวิทยาศาสตร์และคณิตศาสตร์ หรือ MSEP (ห้อง 7-8)
ห้องเรียนพิเศษคณิตศาสตร์ หรือ EIS (ห้อง 9)
ห้องเรียนเน้นคณิตศาสตร์ (ห้อง 10)
ห้องเรียนเน้นภาษาต่างประเทศที่สอง (ห้อง 11-12)
ห้องเรียน EP เน้นภาษา และคณิตศาสตร์ (ห้อง 13)
ห้องเรียน EP เน้นวิทยาศาสตร์ (ห้อง 14-16)
ห้องเรียน พสวท.(สู่ความเป็นเลิศ) (ห้อง 17)
กลุ่มโรงเรียนสามเสนวิทยาลัย

| ลำดับที่ | โรงเรียน | อักษรย่อ | จังหวัด | สถาปนา | หมายเหตุ |
| --- | --- | --- | --- | --- | --- |
| 1 | โรงเรียนสามเสนวิทยาลัย | ส.ส. / SS | กรุงเทพมหานคร | 15 เมษายน พ.ศ. 2498; 69 ปีก่อน (2498-04-15) |  |
| 2 | โรงเรียนราชนันทาจารย์ สามเสนวิทยาลัย ๒ | ส.ส.๒ / S.S.2 | กรุงเทพมหานคร | 30 เมษายน พ.ศ. 2539; 28 ปีก่อน (2539-04-30) |  |
ศิษย์เก่าและศิษย์ผู้มีชื่อเสียง

วีรพงษ์ รามางกูร อดีตรองนายกรัฐมนตรี อดีตรัฐมนตรีว่าการกระทรวงการคลัง
สัมพันธ์ บุญญานันต์ อดีตรัฐมนตรีว่าการกระทรวงกลาโหม
พิมพ์ภัทรา วิชัยกุล รัฐมนตรีว่าการกระทรวงอุตสาหกรรม
ฉัตรชัย พรหมเลิศ อดีตปลัดกระทรวงมหาดไทย
พิเชษฐ์ วิสัยจร อดีตผู้ช่วยผู้บัญชาการทหารบก, อดีตแม่ทัพภาคที่ 4
ปรีชาพล พงษ์พานิช  อดีตสมาชิกสภาผู้แทนราษฎรจังหวัดขอนแก่น
สามารถ แก้วมีชัย อดีตสมาชิกสภาผู้แทนราษฎรจังหวัดเชียงราย
ศุภชัย ใจสมุทร อดีตสมาชิกสภาผู้แทนราษฎรแบบบัญชีรายชื่อ พรรคภูมิใจไทย
เชน เทือกสุบรรณ อดีตสมาชิกสภาผู้แทนราษฎรจังหวัดสุราษฎร์ธานี
อภิชาต การิกาญจน์ อดีตสมาชิกสภาผู้แทนราษฎรจังหวัดนครศรีธรรมราช
รังสิมา รอดรัศมี อดีตสมาชิกสภาผู้แทนราษฎรจังหวัดสมุทรสงคราม
ณัฎฐ์ บรรทัดฐาน อดีตสมาชิกสภาผู้แทนราษฎรกรุงเทพมหานคร
ถิรชัย วุฒิธรรม   อดีตสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย และอดีตสมาชิกสภาผู้แทนราษฎรแบบสัดส่วน สังกัดพรรคเพื่อแผ่นดิน และกรรมการบริหารการกีฬาแห่งประเทศไทย และ อดีตรองผู้ว่าราชการกรุงเทพมหานคร อดีตอุปนายกสมาคมฟุตบอลแห่งประเทศไทย ในพระบรมราชูปถัมภ์ อดีตอุปนายกสมาคมรักบี้ ในพระบรมราชูปถัมภ์
พลังพล คงเสรี รางวัลนักวิทยาศาสตร์รุ่นใหม่ ของมูลนิธิส่งเสริมวิทยาศาสตร์และเทคโนโลยี สาขาเคมีอินทรีย์ ประจำปี พ.ศ. 2546
จิรันดร  ยูวะนิยม  รางวัลพระราชทานนักวิทยาศาสตร์รุ่นใหม่ พ.ศ. 2546 และรางวัลมหิดล พ.ศ. 2547
มนตรี เจนอักษร นักแสดง
กรุณพล เทียนสุวรรณ  นักแสดง
ธนชัย ตันตระกูล นักดนตรี มือกีตาร์วงบอดี้สแลม
ศิริลักษณ์ ผ่องโชค นักร้อง นักแสดง พิธีกร
ตะวัน จารุจินดา นักร้อง นักแสดง พิธีกร
พาทิศ พิสิฐกุล ดัชชี่บอย และ นักแสดง
วรรณสิงห์ ประเสริฐกุล พิธีกร
ธนกฤต พานิชวิทย์ นักร้อง นักแสดง พิธีกร
วิญญู วงค์สุรวัฒน์ พิธีกร และ นักจัดรายการวิทยุ
ปฏิญญา วิโรจน์แสงประทีป ดัชชี่บอย และ นักแสดง
เล็ก วงศ์สว่าง   อดีตนักจัดรายการวิทยุ
เมตตา เต็มชำนาญ  อดีตผู้สมัครรับเลือกตั้งผู้ว่าราชการกรุงเทพมหานคร
ฉายนันท์ มโนมัยสันติภาพ เชียร์ลีดเดอร์งานบอลประเพณี จุฬา-ธรรมศาสตร์ , พิธีกร และ นักแสดง
ณภัทร โชคจินดาชัย นักแสดง
ธนษิต จตุรภุช นักร้อง ผู้ชนะการประกวดทรู อะคาเดมี่ แฟนเทเชีย ซีซั่นที่ 8
อรณิชา กรินชัย นักร้อง
ปริศนา กัมพูสิริ นางสาวไทยประจำปีพุทธศักราช 2555
คงกะพัน แสงสุริยะ พิธีกร นักแสดง
สุภัสสรา ธนชาติ นักแสดง
สุธิตา ชนะชัยสุวรรณ นักร้องจากการประกวด เดอะวอยซ์ไทยแลนด์
รัฐศาสตร์ กรสูต นักร้องและนักแสดง
เจนนิษฐ์ โอ่ประเสริฐ รองหัวหน้าทีมบีทรีวงบีเอ็นเคโฟร์ตีเอต
ณปภัช วรพฤทธานนท์ สมาชิกวงบีเอ็นเคโฟร์ตีเอต
ธิติมา ประทุมทิพย์ นักร้อง อดีตสมาชิกวงคูณสามซูเปอร์แก๊งค์
สุรเชษฐ์ ประวีณวงศ์วุฒิ ผู้ช่วยศาสตราจารย์ด้านวิศวกรรมจราจรและขนส่ง สถาบันเทคโนโลยีแห่งเอเชีย และสมาชิกสภาผู้แทนราษฎรในระบบบัญชีรายชื่อของพรรคอนาคตใหม่
จิราพร สินธุไพร สมาชิกสภาผู้แทนราษฎรจังหวัดร้อยเอ็ด เขต 5  พรรคเพื่อไทย
แหล่งข้อมูลอื่น

เว็บไซต์สมาคมผู้ปกครองและครู โรงเรียนสามเสนวิทยาลัย
เว็บไซต์สมาคมนักเรียนเก่าสามเสนวิทยาลัย เก็บถาวร 2013-06-17 ที่ เวย์แบ็กแมชชีน
กิจกรรมรักษาดินแดน สามเสนวิทยาลัย
| ด ค กโครงการห้องเรียน พสวท>  (สู่ความเป็นเลิศ) (DPSTE) |
| --- | --- |
 บดินทรเดชา (สิงห์ สิงหเสนี)  สามเสนวิทยาลัย  ศรีบุณยานนท์  พระปฐมวิทยาลัย  ยุพราชวิทยาลัย  พิษณุโลกพิทยาคม  แก่นนครวิทยาลัย  สุรนารีวิทยา  หาดใหญ่วิทยาลัย  เบญจมราชูทิศ 
อาคารโรงเรียนสามเสนวิทยาลัยอาคารใหม่
อาคาร 2 และสนามหญ้า
อาคาร 8
เซกิฮัง

| --- | --- |
เซกิฮังจากถั่วอาซูกิ
แหล่งกำเนิด: ญี่ปุ่น
 ตำราอาหาร: เซกิฮัง   สื่อ: เซกิฮัง
เซกิฮัง (ญี่ปุ่น: 赤飯; โรมาจิ: sekihan) คือ ข้าวเหนียวที่นำไปผสมกับถั่วอาซูกิหรือถั่วพุ่มแล้วนึ่ง จัดเป็นโอโกวะชนิดหนึ่ง สีของถั่วอาซูกิหรือถั่วพุ่มจะถูกถ่ายโอนไปยังน้ำเดือดและดูดซับโดยข้าวเหนียว ทำให้ได้สีแดง จึงเรียกว่า "เซกิฮัง" (赤飯) ซึ่งแปลว่า "ข้าวแดง"
ใครคืออองชองเต

| ใครคืออองชองเต |
| --- | --- |

ประเภท:   โรแมนติกคอมเมดี้  บอยส์เลิฟ 
เค้าโครงจาก: ใครคือ...อองชองเต? โดย นายพินต้า
กำกับโดย: ภาวิส เสาร์ศรีอ่อน
แสดงนำ: จิรัชพงศ์ ศรีแสง กษิดิ์เดช ปลูกผล
ดนตรีแก่นเรื่องเปิด: "ยินดีที่รู้ใจ" (Enchanté) โดย ตะวัน วิหครัตน์
จำนวนฤดูกาล: 1
จำนวนตอน: 10
การผลิต
บริษัทผู้ผลิต: จีเอ็มเอ็มทีวี
ออกอากาศ
เครือข่าย: จีเอ็มเอ็ม 25
ออกอากาศ: 28 มกราคม 2565 (2022-01-28) – 1 เมษายน 2565 (2022-04-01)
ออกอากาศ: 6 สิงหาคม​ 2567 – 8 ตุลาคม​ 2567​
ใครคือ...อองชองเต? (อังกฤษ: Enchanté The Series RTGS: , Khrai Khue... Enchanté, lit. 'Who is... Enchanté?') เป็นละครชุดแนวโรแมนติกคอมเมดี้-ดราม่า ในปี 2565 นำแสดงโดย กษิดิ์เดช ปลูกผล (บุ๊ค) และ จิรัชพงศ์ ศรีแสง (ฟอส) สร้างจากนิยายเรื่อง ใครคือ...อองชองเต? ที่เขียนโดยนักเขียนนามปากกาว่า นายพินต้า
กำกับโดย ภาวิส เสาร์ศรีอ่อน (ฟิล์ม) และอำนวยการผลิตโดย จีเอ็มเอ็มทีวี ใครคือ...อองชองเต? เป็นหนึ่งในซีรีส์ที่เปิดตัวในงาน "GMMTV 2021: The New Decade Begins" ของจีเอ็มเอ็มทีวี ในวันที่ 3 ธันวาคม 2563 แต่เนื่องด้วยสถานการณ์โควิด-19 ทำให้การถ่ายทำล่าช้า อย่างไรก็ตามซีรีส์นี้ได้ออกอากาศครั้งแรกในวันที่ 28 มกราคม 2565 ออกอากาศทุกวันศุกร์ เวลา 20.30 น. (ตามเวลาไทย)
เรื่องย่อ

เธโอ หรือ ทิว (กษิดิ์เดช ปลูกผล) ในวัยเด็ก จู่ๆ เขาก็ย้ายไปฝรั่งเศสเพื่ออาศัยอยู่กับย่าของเขา และเมื่อย่าเสียชีวิต เขาจึงย้ายกลับประเทศไทย ทิวได้พบกับอัค (จิรัชพงศ์ ศรีแสง) เพื่อนในวัยเด็กและเพื่อนบ้านของเขาที่ให้การต้อนรับและให้ที่นอนเขาในคืนแรกที่กลับมา ทิวได้เข้ามหาวิทยาลัยในเอกวรรณคดี เนื่องจากพ่อของเขาเป็นเจ้าของมหาวิทยาลัย ทิวจึงเป็นที่พูดถึงเป็นอย่างมากเมื่อมาที่มหาวิทยาลัย
อยู่มาวันหนึ่ง ทิวพบหนังสือในห้องสมุดของมหาวิทยาลัย และได้เขียนข้อความลงในหนังสือโดยไม่หวังว่าจะได้รับคำตอบ เมื่อกลับมาเปิดหนังสือในครั้งต่อมา มีผู้ตอบกลับโดยใช้นามแฝงว่า "อองชองเต" ซึ่งแปลว่า "ยินดีที่ได้รู้จัก" ในภาษาฝรั่งเศส ทำให้ทิวอยากรู้ว่าใครคือ 'อองชองเต'  อัคจึงติดโปสเตอร์ไปทั่วมหาวิทยาลัยเพื่อช่วยทิวตามหาว่าใครคือ 'อองชองเต' กันแน่ และมีนักศึกษาชายสี่คนออกมาอ้างว่าพวกเขาคือ 'อองชองเต' นั่นก็คือ สายฟ้า (กวิน แคสกี้), นที (ภูสิษฐ์ ดิษฐพิสิษฐ์), วาโย (ธราธร จันทรวรกาญน์) และ ภูผา (ธนบูรณ์ เกียรตินิรันดร์)
ทิวไม่รู้ว่าใครคือตัวจริงกันแน่ ด้วยความช่วยเหลือของอัค จะค้นหาว่าใครคือ 'อองชองเต' ตัวจริงกันแน่?
นักแสดงและบทบาท > นักแสดงหลัก

จิรัชพงศ์ ศรีแสง (ฟอส) รับบท อัคค์
กษิดิ์เดช ปลูกผล (บุ๊ค) รับบท เธโอ หรือ ทิว
นักแสดงและบทบาท > นักแสดงสมทบ

กวิน แคสกี้ (ฟลุ๊ค) รับบท สายฟ้า (1 ใน 4 Ambassadors ของมหาลัยนาวาวิวัฒน์)
ธนบูรณ์ เกียรตินิรันดร์ (อู๋) รับบท ภูผา (1 ใน 4 Ambassadors ของมหาลัยนาวาวิวัฒน์)
ธราธร จันทรวรกาญจน์ (บูม) รับบท วาโย (1 ใน 4 Ambassadors ของมหาลัยนาวาวิวัฒน์)
ภูสิษฐ์ ดิษฐพิสิษฐ์ (ฟลุ๊ค) รับบท นที (1 ใน 4 Ambassadors ของมหาลัยนาวาวิวัฒน์)
ชยกร จุฑามาศ (เจเจ) รับบท ต้น (เพื่อนของอัคค์ และรุ่นน้องชมรมกีฬาฟุตบอลของวาโย)
ณภัทร​ พัชร​ชวลิต (อั๋น)​ รับบท แทน (เพื่อนของนที)
นลินทิพย์ เพิ่มภัทรสกุล (ฝน) รับบท อิม (พี่สาวของอัคค์)
คีตภัทร ป้องเรือ (เพลง) รับบท เอ้ก (น้องสาวของอัคค์)
โอวิเวอร์ พูพาร์ท (อั๋น) รับบท ดร.ธรรมรงค์ (พ่อของเธโอ / ทิว)
นฤมล พงษ์สุภาพ (ก้อย) รับบท อัมพวา (แม่ของเธโอ / ทิว)
จิตรพล โพธิวิหค (จิมมี่) รับบท ซัน (พี่ที่เธโอสนิทที่ฝรั่งเศส)
ยงวรี อนิลบล (ฟ้า) รับบท ฝน (โค้ชของชมรมกีฬาฟุตบอลของวาโย)
ฐานัฐพ์ โล่ห์คุณสมบัติ (ลี) รับบท ปุณ (เจ้าของร้านขนมหวาน)
ปุริม รัตนเรืองวัฒนา (ปลื้ม) รับบท กระทิง (พนักงานร้านขนมหวาน)
เพลงประกอบละคร

| ชื่อ | ชื่อภาษาอังกฤษ | นักร้อง |
| --- | --- | --- |
| ยินดีที่รู้ใจ | Enchanté | ตะวัน วิหครัตน์ |
| รู้แค่ผมรักคุณก็พอ | Je t’aime à la folie | กวิน แคสกี้ |
เรตติง

ในตารางด้านล่าง ตัวเลขสีน้ำเงิน แสดงถึงเรตติงที่ต่ำที่สุด
และ ตัวเลขสีแดง แสดงถึงเรตติงที่สูงที่สุด
| ตอนที่ | เวลาออกอากาศ (UTC+07:00) | วันออกอากาศ | ค่าเฉลี่ย | อ้างอิง |
| --- | --- | --- | --- | --- |
| 1 | วันศุกร์,20.30 น | 28 มกราคม 2565 | 0.146% |  |
| 2 | วันศุกร์,20.30 น | 4 กุมภาพันธ์ 2565 | 0.126% |  |
| 3 | วันศุกร์,20.30 น | 11 กุมภาพันธ์ 2565 | 0.072% |  |
| 4 | วันศุกร์,20.30 น | 18 กุมภาพันธ์ 2565 | 0.027% |  |
| 5 | วันศุกร์,20.30 น | 25 กุมภาพันธ์ 2565 | 0.084% |  |
| 6 | วันศุกร์,20.30 น | 4 มีนาคม 2565 | 0.061% |  |
| 7 | วันศุกร์,20.30 น | 11 มีนาคม 2565 | 0.146% |  |
| 8 | วันศุกร์,20.30 น | 18 มีนาคม 2565 | 0.095% |  |
| 9 | วันศุกร์,20.30 น | 25 มีนาคม 2565 | 0.102% |  |
| 10 | วันศุกร์,20.30 น | 1 เมษายน 2565 | 0.052% |  |
| เฉลี่ยรวม | เฉลี่ยรวม | เฉลี่ยรวม | 0.91% 1 | 0.91% 1 |
^1  อิงจากส่วนแบ่งผู้ชมเฉลี่ยต่อตอน
แหล่งข้อมูลอื่น

ใครคือ...อองชองเต?  ที่ จีเอ็มเอ็ม 25
ใครคือ...อองชองเต? ที่ วิว
เหตุรถทัศนาจรตกเหวที่เขาพนมรุ้ง พ.ศ. 2513

เหตุรถทัศนาจรตกเหวที่เขาพนมรุ้ง พ.ศ. 2513 (ที่มา : หนังสือพิมพ์ไทยรัฐ ฉบับวันที่ 23 เมษายน พ.ศ. 2513)
เหตุรถทัศนาจรตกเหวที่เขาพนมรุ้ง เป็นอุบัติเหตุหมู่ที่เกิดขึ้นเมื่อวันที่ 20 เมษายน พ.ศ. 2513 ที่บริเวณเขาพนมรุ้ง ส่งผลให้มีผู้เสียชีวิตจากเหตุการณ์ดังกล่าวทั้งสิ้น 42 ราย เป็นอุบัติเหตุทางถนนที่เกิดกับรถยนต์คันเดียวที่มีผู้เสียชีวิตมากที่สุด
ภูมิหลัง

ชาวบ้านหมู่บ้านโคกใหญ่ อำเภอปราสาท จังหวัดสุรินทร์ จำนวนกว่า 70 คน ได้เดินทางโดยรถบรรทุกฮีโน่ 10 ล้อ หมายเลขทะเบียน สร.00547 เพื่อมาทัศนาจรที่ปราสาทหินพนมรุ้ง เมื่อวันที่ 20 เมษายน พ.ศ. 2513
ปราสาทหินพนมรุ้ง เป็นหนึ่งในปราสาทหินในกลุ่มราชมรรคา ตั้งอยู่ที่หมู่ที่ 2 (บ้านดอนหนองแหน) ตำบลตาเป๊ก อำเภอนางรอง (ปัจจุบันอยู่ในเขตการปกครองอำเภอเฉลิมพระเกียรติ) ห่างจากตัวเมืองบุรีรัมย์ลงมาทางทิศใต้ประมาณ 77 กิโลเมตร สูงประมาณ 200 เมตรจากพื้นราบ คำว่า พนมรุ้ง มาจากภาษาเขมร คำว่า วนํรุง แปลว่า ภูเขาใหญ่ โดยได้ขึ้นทะเบียนเป็นโบราณสถานเมื่อปี พ.ศ. 2478
เกิดอุบัติเหตุ

ภายหลังเสร็จสิ้นการเยี่ยมชมปราสาทหินพนมรุ้ง ผู้โดยสารจำนวนกว่า 70 คน ได้โดยสารในรถบรรทุกอย่างแออัด เพื่อเดินทางกลับ ในเวลาราว 14.00 นาฬิกา ช่วงลงเขาพนมรุ้ง ปรากฏว่ามีฝนตกหนักประกอบคนขับรถใช้เกียร์สูง เมื่อถึงจุดเกิดเหตุซึ่งเป็นโค้งหักมุมมาก ทำให้รถพุ่งลงข้างทางซึ่งเป็นทางลาดสูงชันกว่า 70 เมตร ส่งผลให้รถบรรทุกพังเสียหายทั้งคัน ผู้โดยสารกระเด็นออกจากตัวรถ ทำให้มีผู้เสียชีวิตทันทีในที่เกิดเหตุ 28 ราย
ทหารและตำรวจจากหน่วยเรด้าและหน่วยพัฒนาการเคลื่อนที่เร็วเขาพนมรุ้ง ได้รับแจ้งและเข้าช่วยเหลือผู้บาดเจ็บในที่เกิดเหตุ นำส่งโรงพยาบาลบุรีรัมย์ โดยมีผู้บาดเจ็บสาหัส 15 ราย และบาดเจ็บเล็กน้อย 27 ราย และนำผู้เสียชีวิตทั้ง 28 รายไปยังวัดโคกขาม อำเภอปราสาท จังหวัดสุรินทร์
ต่อมาผู้บาดเจ็บซึ่งรักษาตัวที่โรงพยาบาลบุรีรัมย์ เสียชีวิตเพิ่มเติมอีก 14 ราย รวมมีผู้เสียชีวิตจากเหตุการณ์นี้ทั้งสิ้น 42 ราย
สาเหตุของอุบัติเหตุ

จากการรายงานของผู้สื่อข่าว ซึ่งได้สัมภาษณ์ผู้บาดเจ็บ ได้ความว่าขณะเกิดเหตุ ผู้ขับรถคันเกิดเหตุมิใช่นายชาญ (เจ้าของรถ) หรือนายยุทธ (บุตรชายของเจ้าของรถ) ซึ่งทั้งสองเสียชีวิตในที่เกิดเหตุ แต่ผู้ขับรถขณะเกิดเหตุคือนายหาบ ไม่ทราบนามสกุล โดยขับรถขณะมีอาการมึนเมา ทั้งยังขับรถด้วยความเร็วฝ่าฝนที่ตกอย่างหนัก จนผู้โดยสารต้องร้องเตือน แต่นายหาบก็ไม่ฟัง จนกระทั่งเกิดเหตุดังกล่าว อย่างไรก็ตามไม่ปรากฏการสอบสวนอุบัติเหตุอย่างเป็นทางการ
อุบัติเหตุอื่นในบริเวณดังกล่าว

15 เมษายน พ.ศ. 2552 - รถบรรทุกหกล้อแหกโค้ง เนื่องจากเบรคชำรุด เสียชีวิต 3 ราย
17 กุมภาพันธ์ พ.ศ. 2553 - รถมินิบัสนำเที่ยวเสียหลักตกเขา มีผู้เสียชีวิต 1 ราย
6 ธันวาคม พ.ศ. 2561 - รถบรรทุกนักเรียน เสียหลักตกเนินเขา บริเวณหน้าศาลเจ้าพ่อปราสาททอง ก่อนขึ้นอุทยานประวัติศาสตร์พนมรุ้ง ส่งผลให้คนขับเสียชีวิต
28 มกราคม พ.ศ. 2568 - รถ 6 ล้อบรรทุกน้ำแข็งพลิกตะแคง โดยพบว่าล้อหลังทั้ง 4 ล้อ ไม่มีดอกยาง
ฟุตบอลชิงแชมป์แห่งชาติยุโรป 2028

| Craobh Peile na hEorpa 2028   (ในภาษาไอริช)   Farpais ball-coise na h-Eòrpa 2028   (ในภาษาแกลิกสกอต)   Pencampwriaeth pêl-droed Ewropeaidd 2028   (ในภาษาเวลส์) |
| --- | --- |

รายละเอียดการแข่งขัน
ประเทศเจ้าภาพ: อังกฤษ เวลส์ สกอตแลนด์  ไอร์แลนด์เหนือ ไอร์แลนด์ 
วันที่: มิถุนายน–กรกฎาคม ค.ศ. 2028
ทีม: 24
สถานที่: 10 สนาม (ใน 9 เมืองเจ้าภาพ)
← 2024 2032 → 
ฟุตบอลชิงแชมป์แห่งชาติยุโรป 2028 (อังกฤษ: 2028 UEFA European Football Championship) หรือ UEFA Euro 2028 หรือ Euro 2028 จะเป็นการแข่งขันฟุตบอลชิงแชมป์แห่งชาติยุโรปครั้งที่ 18 ซึ่งเป็นการแข่งขันฟุตบอลชิงชนะเลิศนานาชาติทุกสี่ปี โดยประเทศในสหราชอาณาจักรทั้งหมด คือประเทศอังกฤษ, สกอตแลนด์, เวลส์ และ ไอร์แลนด์เหนือ รวมถึงประเทศไอร์แลนด์ จะเป็นเจ้าภาพจัดการแข่งขัน มีกำหนดจัดขึ้นระหว่างเดือนมิถุนายนถึงเดือนกรกฎาคม 2028
การแข่งขันครั้งนี้จะเป็นครั้งที่สามที่ประเทศอังกฤษจะเป็นเจ้าภาพ ซึ่งเคยเป็นเจ้าภาพจัดการแข่งขันในปี 1996 และการแข่งขันในปี 2020 ในลอนดอน นอกจากนี้ยังจะเป็นครั้งที่สองที่การแข่งขันนี้จัดขึ้นในสกอตแลนด์ ซึ่งครั้งก่อนหน้าจัดการแข่งขันในปี 2020 ที่กลาสโกว์ด้วย เช่นเดียวกันจะเป็นครั้งแรกที่จะเป็นเจ้าภาพของไอร์แลนด์เหนือ สาธารณรัฐไอร์แลนด์ และ เวลส์
สนาม

ในวันที่ 12 เมษายน พ.ศ. 2566 มีการเปิดเผยสนามเจ้าภาพทั้ง 10 แห่งสำหรับการคัดเลือกเจ้าภาพยูโร 2028 โดยรายชื่อจะได้รับการยืนยันจากยูฟ่าในวันที่ 10 ตุลาคม พ.ศ. 2566
1 2  ได้รับการปรับปรุงใหม่
↑  สนามกีฬาใหม่
แหล่งข้อมูลอื่น

เว็บไซต์อย่างเป็นทางการ
| ด ค กฟุตบอลชิงแชมป์แห่งชาติยุโรป |
| --- | --- |
การแข่งขัน:  ฝรั่งเศส 1960  สเปน 1964  อิตาลี 1968  เบลเยียม 1972  ยูโกสลาเวีย 1976  อิตาลี 1980  ฝรั่งเศส 1984  เยอรมนีตะวันตก 1988  สวีเดน 1992  อังกฤษ 1996  เบลเยียม/เนเธอร์แลนด์ 2000  โปรตุเกส 2004  ออสเตรีย/สวิตเซอร์แลนด์ 2008  โปแลนด์/ยูเครน 2012  ฝรั่งเศส 2016  ทั่วยุโรป 2020  เยอรมนี 2024  สหราชอาณาจักร/ไอร์แลนด์ 2028  อิตาลี/ตุรกี 2032  
รอบคัดเลือก:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
นัดชิงชนะเลิศ:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
ผู้เล่น:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
คัดเลือกเจ้าภาพ:  2004  2008  2012  2016  2020  2024  2028  2032 
สถิติ:  1992  1996  2000  2004  2008  2012  2016  2020 
สิทธิในการออกอากาศ:  2000  2004  2008  2012  2016  2020  2024 
สถิติรวม:  ทีมที่เข้าร่วม  ผู้เล่นที่เข้าร่วม  การทำประตู แฮตทริก  เข้าประตูตัวเอง  การยิงจุดโทษ  ใบแดง  ผู้เล่นที่ชนะ  ผู้จัดการที่ชนะ 
เบ็ดเตล็ด:  รางวัล  ดนตรี  มาสคอต  ลูกบอล  Video games  Qualifying broadcasting rights 
 † เลื่อนออกไปเป็นปี ค.ศ. 2021 เนื่องจาก การระบาดทั่วของโควิด-19 ในยุโรป   Category   Commons
อำเภอวานรนิวาส

| อำเภอวานรนิวาส |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Wanon Niwat
คำขวัญ: วานรเมืองธรรมะ วัดเสพระตะเคียนใหญ่ หินเหิบไหมมัดหมี่ คอนศรีข้าวเหม่าหวาน หนองม่วงงานแข่งเรือ ม่วนเหลือบุญพระเวสสันดร ออนซอนอ่างเก็บน้ำห้วยโทง
แผนที่จังหวัดสกลนคร เน้นอำเภอวานรนิวาส
พิกัด: 17°37′56″N 103°45′7″E﻿ / ﻿17.63222°N 103.75194°E﻿ / 17.63222; 103.75194
ประเทศ:  ไทย
จังหวัด: สกลนคร
พื้นที่
 • ทั้งหมด: 1,001.0 ตร.กม. (386.5 ตร.ไมล์)
ประชากร (2567)
 • ทั้งหมด: 120,331 คน
 • ความหนาแน่น: 120 คน/ตร.กม. (310 คน/ตร.ไมล์)
รหัสไปรษณีย์ : 47120
รหัสภูมิศาสตร์: 4708
ที่ตั้งที่ว่าการ: ที่ว่าการอำเภอวานรนิวาส ตำบลวานรนิวาส อำเภอวานรนิวาส จังหวัดสกลนคร 47120
 ส่วนหนึ่งของสารานุกรมประเทศไทย
วานรนิวาส เป็นอำเภอหนึ่งในจังหวัดสกลนคร เป็นอำเภอชั้นสอง มีตราประจำอำเภอเป็นตราหนุมาน มีโรงเรียนมัธยมวานรนิวาสเป็นโรงเรียนประจำอำเภอ
ที่ตั้งและอาณาเขต

อำเภอวานรนิวาสตั้งอยู่ทางทิศตะวันตกค่อนไปทางทิศเหนือของจังหวัด ห่างจากตัวจังหวัดสกลนคร 82 กิโลเมตร และห่างจากกรุงเทพมหานครประมาณ 780 กิโลเมตร มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอบ้านม่วงและอำเภอคำตากล้า
ทิศตะวันออก ติดต่อกับอำเภออากาศอำนวย
ทิศใต้ ติดต่อกับอำเภอพรรณานิคมและอำเภอพังโคน
ทิศตะวันตก ติดต่อกับอำเภอสว่างแดนดินและอำเภอเจริญศิลป์
ประวัติ

เมื่อประมาณ พ.ศ. 2378 พระสุนทรราชวงษา เจ้าเมืองนครพนมได้เสร็จราชการสงครามแล้ว จึงกลับเมืองยโสธรตามเดิม ท้าวจันโสมซึ่งเป็นเพี้ย (ข้าราชการอีสานโบราณ) บ้านม่วงริมยาม ซึ่งคงจงรักภักดีต่อพระสุนทรราชวงษามาก ได้หาสมัครพรรคพวกได้ประมาณพันคนเศษตามพระสุนทรราชวงษา เจ้าเมืองยโสธร ไปตั้งครอบครัวที่บ้านกุดลิง แขวงเมืองยโสธร โดยคำว่า "กุด" หมายถึงลำน้ำที่ไหลไม่หยุด ส่วน "ลิง" หมายถึงต้นหูลิง (มิใช่มีลิงอยู่มาก)
ต่อมาท้าวจันโสมเห็นว่า บ้านกุดลิงคับแคบลำบากในการทำมาหากิน และพระสุนทรราชวงษา (ท้าวฝ่าย) เจ้านาย อาจจะอสัญกรรมจึงหมดความผูกพัน อีกทั้งคิดถึงญาติที่พี่น้องชาวโย้ยเดิมที่บ้านม่วงริมยาม จึงได้อพยพกลับมาใกล้บริเวณเดิมที่บ้านท่าแร่ (ตำบลแร่ อำเภอพังโคนในปัจจุบัน) และคงชื่อ "บ้านกุดลิง" ตามมา แต่แห้งแล้งอีก จึงอพยพมาอยู่บ้านชุมแสงหัวนา (บ้านและตํบลวานรนิวาสในปัจจุบัน) และยังคงใช้ชื่อบ้านกุดลิงเช่นเดิม
จนกระทั่งพระบาทสมเด็จพระจอมเกล้าเจ้าอยู่หัว (รัชกาลที่ 4) ทรงพระกรุณาโปรดเกล้าฯ เปลี่ยนชื่อเมืองสกลทวาปีของชาวย้อเป็น "เมืองสกลนคร" เมื่อปี พ.ศ. 2381 จึงทรงพระกรุณาโปรดเกล้าฯ ยกบ้านกุดลิงของชาวโย้ยให้เป็นเมืองน้องของเมืองสกลนคร โดยมีชื่อคล้องจองกันว่า เมืองวานรนิวาส เมื่อวันจันทร์ แรม 1 ค่ำ เดือน 8 ปีระกา ตรีศก จ.ศ. 1223 ตรงกับวันจันทร์ที่ 6 กรกฎาคม พ.ศ. 2404 และทรงตั้งท้าวจันโสมเป็นหลวงประชาราษฎร์รักษา (ฉิม ศรีถาพร) เป็นเจ้าเมืองคนแรก
วันที่ 10 เมษายน 2482 โอนพื้นที่หมู่ 12,16,19 (ในขณะนั้น) ของตำบลวานรนิวาส ไปขึ้นตำบลเดื่อศรีคันไชย กับโอนพื้นที่หมู่ 15 (ในขณะนั้น) ของตำบลวานรนิวาส ไปขึ้นตำบลคูสะคาม และโอนพื้นที่หมู่ 3,7,10,12 (ในขณะนั้น) ของตำบลขัวก่าย ไปขึ้นตำบลวานรนิวาส
วันที่ 10 มิถุนายน 2490 ตั้งตำบลวาใหญ่ แยกออกจากตำบลโพนงาม และตำบลขัวก่าย ตั้งตำบลโพนแพง แยกออกจากตำบลอากาศ
วันที่ 26 มกราคม 2500 จัดตั้งสุขาภิบาลวานรนิวาส ในท้องที่บางส่วนของตำบลวานรนิวาส
วันที่ 15 พฤษภาคม 2506 แยกพื้นที่ตำบลอากาศ ตำบลวาใหญ่ ตำบลโพนแพง และตำบลโพนงาม อำเภอวานรนิวาส มาตั้งเป็น กิ่งอำเภออากาศอำนวย ขึ้นกับอำเภอวานรนิวาส
วันที่ 27 กรกฎาคม 2508 ยกฐานะจากกิ่งอำเภออากาศอำนวย อำเภอวานรนิวาส เป็น อำเภออากาศอำนวย
วันที่ 19 มีนาคม 2511 แยกพื้นที่ตำบลมาย ตำบลม่วง และตำบลดงหม้อทอง อำเภอวานรนิวาส มาตั้งเป็น กิ่งอำเภอบ้านม่วง ขึ้นกับอำเภอวานรนิวาส
วันที่ 22 กันยายน 2513 ตั้งตำบลหนองบัวสิม แยกออกจากตำบลคำตากล้า และตั้งตำบลหนองแวง แยกออกจากตำบลวานรนิวาส
วันที่ 16 พฤศจิกายน 2514 ยกฐานะจากกิ่งอำเภอบ้านม่วง อำเภอวานรนิวาส เป็น อำเภอบ้านม่วง
วันที่ 23 กันยายน 2518 ตั้งตำบลนาแต้ แยกออกจากตำบลคำตากล้า
วันที่ 14 กันยายน 2519 แยกพื้นที่ตำบลคำตากล้า ตำบลหนองบัวสิม และตำบลนาแต้ อำเภอวานรนิวาส มาตั้งเป็น กิ่งอำเภอคำตากล้า ขึ้นกับอำเภอวานรนิวาส
วันที่ 14 พฤศจิกายน 2521 ตั้งตำบลแพด แยกออกจากตำบลหนองบัวสิม
วันที่ 20 กุมภาพันธ์ 2522 ตั้งตำบลศรีวิชัย แยกออกจากตำบลเดื่อศรีคันไชย
วันที่ 6 พฤศจิกายน 2522 ตั้งตำบลนาซอ แยกออกจากตำบลขัวก่าย และตำบลวานรนิวาส
วันที่ 13 กรกฎคม 2524 ยกฐานะจากกิ่งอำเภอคำตากล้า อำเภอวานรนิวาส เป็น อำเภอคำตากล้า
วันที่ 13 กรกฎาคม 2525 ตั้งตำบลอินทร์แปลง แยกออกจากตำบลคูสะคาม
วันที่ 21 ตุลาคม 2531 ตั้งตำบลนาคำ แยกออกจากตำบลวานรนิวาส
วันที่ 8 ตุลาคม 2534 ตั้งตำบลคอนสวรรค์ แยกออกจากตำบลวานรนิวาส
วันที่ 27 ตุลาคม 2536 ตั้งตำบลกุดเรือคำ แยกออกจากตำบลคูสะคาม และตั้งตำบลหนองแวงใต้ แยกออกจากตำบลหนองแวง
วันที่ 25 พฤษภาคม 2542 ยกฐานะจากสุขาภิบาลวานรนิวาส เป็นเทศบาลตำบลวานรนิวาส
การแบ่งเขตการปกครอง > การปกครองส่วนภูมิภาค

อำเภอวานรนิวาสแบ่งพื้นที่การปกครองออกเป็น 14 ตำบล 188 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | วานรนิวาส |  | (Wanon Niwat) |  | 17 หมู่บ้าน |  |  |  |  | 8. | ศรีวิชัย |  | (Si Wichai) |  | 16 หมู่บ้าน |  |
| 2. | เดื่อศรีคันไชย |  | (Duea Si Khan Chai) |  | 17 หมู่บ้าน |  |  |  |  | 9. | นาซอ |  | (Na So) |  | 11 หมู่บ้าน |  |
| 3. | ขัวก่าย |  | (Khua Kai) |  | 13 หมู่บ้าน |  |  |  |  | 10. | อินทร์แปลง |  | (In Plaeng) |  | 9 หมู่บ้าน |  |
| 4. | หนองสนม |  | (Nong Sanom) |  | 23 หมู่บ้าน |  |  |  |  | 11. | นาคำ |  | (Na Kham) |  | 10 หมู่บ้าน |  |
| 5. | คูสะคาม |  | (Khu Sakham) |  | 9 หมู่บ้าน |  |  |  |  | 12. | คอนสวรรค์ |  | (Khon Sawan) |  | 9 หมู่บ้าน |  |
| 6. | ธาตุ |  | (That) |  | 23 หมู่บ้าน |  |  |  |  | 13. | กุดเรือคำ |  | (Kut Ruea Kham) |  | 9 หมู่บ้าน |  |
| 7. | หนองแวง |  | (Nong Waeng) |  | 6 หมู่บ้าน |  |  |  |  | 14. | หนองแวงใต้ |  | (Nong Waeng Tai) |  | 16 หมู่บ้าน |  |